มันโภชนา 24/27 ถนนเพชรเกษม ตำบลลำแก่น อำเภอท้ายเหมือง จังหวัดพังงา
ดึกดื่นคืนนี้ ป้ายร้านมันโภชนาที่มีเขาตะปูคอยดึงดูดลูกค้าให้มองเห็นแต่ไกล แค่เห็นป้ายเราก็ไม่ลังเลที่จะแวะทานเลย โดดเด่นเป็นสง่าขนาดนี้ เมนูคืนนี้เราสั่ง ต้มกะทิผักเหมียงกุ้ง และปลากระพงราดพริก เพิ่งเคยกินผักเหมียงครั้งแรก รู้สุกว่าเหนียวๆแข็งๆกว่าผักทั่วไปเล็กน้อย แต่พอเอาน้ำกะทิราด ตักทานกับข้าวสวยร้อนๆช่างอร่อยเหลือเกิน ปลาราดพริกที่รสชาติเปรี้ยวหวานกำลังดี และไม่เผ็ดตามประสาคนใต้จนเกินไป ทำเอาซะแทะปลาหมดตัว จนน้องแมวที่ร้านร้องไห้อดกินไปเลย อาหารที่นี่ถือว่าอร่อยใช้ได้ค่ะ แต่ก็ไม่ได้อร่อยลืมโลกขนาดนั้น กินกันสามคนก็กำลังดี ไม่มากหรือน้อยเกินไป แม้จะสั่งแค่สองรายการ ค่าอาหารอยู่ที่ 470 บาท ถือว่าโอเค สมน้ำสมเนื้อ เรื่องการบริการยังคงเห็นด้วยกับความคิดเดิมค่ะ ว่าคนทางใต้นี่บริการดีจริงๆ 
4 ดาว